TRC รองานก่อสร้าง EPC เหมืองโปรแตชแนะซื้อแต่ปรับราคาพื้นฐานใหม่เป็น 2.6 บ.
TRC โบรกฯแนะซื้อปรับราคาพื้นฐานใหม่ลงเป็น 2.60 บาท หลังจากมีการปรับประมาณการปี 59 ลง 4% สะท้อนดอกเบี้ยจ่ายจากหุ้นกู้ที่เพิ่มขึ้นจากการออกอีก 450 ล้านบาท อย่างไรก็ตามหากบริษัททำอัตรากำไรขั้นต้นได้ดีกว่าคาด ก็จะเป็น upside risk ที่ดีในอนาคตได้ Catalyst สำคัญคือ การได้งาน EPC เหมืองโปรแตช ซึ่งคาดว่าจะสรุปได้ในได้ในไตรมาส 3/58 และเริ่มก่อสร้างได้ตั้งแต่ไตรมาส4/58

5 มิ.ย. 2558

บล.ดีบีเอสฯ ระบุในระบุในบทวิเคราะห์วันนี้(5 มิ.ย.) ว่า บริษัท ทีอาร์ซี คอนสตรัคชั่น จำกัด (มหาชน) หรือ TRC ปัจจัยบวกคือ งานในมือ (Backlog) ปัจจุบันเป็น 8.4 พันล้านบาท ถือว่าสูงสุดเป็นประวัติการณ์และสามารถเป็นแหล่งรายได้ระหว่างปี 58-61 ได้เป็นอย่างดี ด้านอัตรากำไรขั้นต้นในสมมุติฐานเราให้ไว้ที่ 15% แต่ทางบริษัทมีชี้แนะว่าตั้งแต่ไตรมาส 2/58 เป็นต้นไปจะเพิ่มไปได้อีก อาจไปถึง 18% ทีเดียว แต่เรายังคงสมมุติฐานเดิมไว้ก่อน
อย่างไรก็ตามการออกหุ้นกู้ 2 พันล้านบาท จะทำให้มีภาระดอกเบี้ยจ่ายเพิ่มขึ้น และมีผลต่อกำไรปี 59 ด้านการเพิ่มทุน APM ที่ทำเหมืองโปรแตช เรายังเชื่อว่าบริษัทจะสามารถเพิ่มสัดส่วนการถือหุ้นจาก 4.5% เป็น 30% นั่นคือ APM จะเพิ่มทุนจดทะเบียนจากปี 58 ที่ 2.8 พันล้านบาท ไปถึง 15 พันล้านบาททีเดียวในปี 61 อิงตามแผนการลงทุนปี 59 ที่ 10 พันล้านบาท และปี 60-61 ปีละ 20 พันล้านบาท
คงคำแนะนำซื้อ แต่ปรับราคาพื้นฐานใหม่ลงเป็น 2.60 บาท หลังจากมีการปรับประมาณการปี 59 ลง 4% สะท้อนดอกเบี้ยจ่ายจากหุ้นกู้ที่เพิ่มขึ้นจากการออกอีก 450 ล้านบาท อย่างไรก็ตามหากบริษัททำอัตรากำไรขั้นต้นได้ดีกว่าคาด ก็จะเป็น upside risk ที่ดีในอนาคตได้ Catalyst สำคัญคือ การได้งาน EPC เหมืองโปรแตช ซึ่งคาดว่าจะสรุปได้ในได้ในไตรมาส 3/58 และเริ่มก่อสร้างได้ตั้งแต่ไตรมาส4/58